Arimaa

Arimaa je abstraktná dosková strategická hra pre dvoch hráčov, ktorú je možné hrať s rovnakými figúrkami a hracou doskou ako šach. Arimaa je pre umelú inteligenciu omnoho náročnejšia než je hra šach.

 História 
Hru vymyslel počítačový odborník na umelú intelignenciu Omar Syed. Syed bol inšpirovaný zápasom medzi Garry Kasparovom a šachovým počítačom Deep Blue postaveným firmou IBM, v ktorom Kasparov prehral. Rozhodol sa navrhnúť novú hru, ktorú by molo možné hrať so štandardnou šachovou výbavou tak, aby bola dostatočne ťažká pre počítače a zároveň mala natoľko jednoduché pravidlá, ktoré sa naučí jeho štvorročný syn Aamir. V roku 2002 vydal Syed pravidlá novej hry Arimaa a zároveň vyhlásil odmenu 10 000 dolárov (platnú do roku 2020) pre prvý počítačový program, ktorý porazí najlepšieho hráča v šiestich zápasoch.

Názov hry Arimaa vznikol obrátením mena Syedovho syna "Aamir" a pridaním úvodného písmena "a".

 Pravidlá 
Arimaa sa hrá na šachovnici so štyrmi vyznačenými políčkami pascí (c3, f3, c6, f6 v algebraickom skrátenom zápise šachu). Pasce môžu byť reprezentované mincami umiestnenými na šachovnici. Každý z hráčov má 16 kameňov rôznej hodnoty. Jeden z hráčov má zlaté a druhý strieborné. 
Figúrky v poradí od najsilnejších po najslabšie sú:

zlatýStrieborný1 slon64px64px1 ťava64px64px2 kone64px64px64px64px2 psy64px64px64px64px2 mačky64px64px64px64px8 zajacov64px64px|Lapin or64px|Lapin or64px|Lapin or
64px64px|Lapin or64px|Lapin or64px|Lapin or64px64px64px64px
64px64px64px64px

Tieto môžu byť reprezentované šachovými figúrkami kráľ, dáma, veža, strelec, jazdec, pešiak.

 Počiatočné postavenie 

Hra začína na prázdnej hracej doske, na ktorú hráči umiestnia svoje figúrky. Najskôr zlatý hráč ľubovolne rozmiestni svoje figúrky na prvý a druhý riadok šachovnice. Potom aj strieborný hráč ľubovoľne rozmiestni svoje figúrky na siedmy a ôsmy riadok šachovnice.

 Pohyb 

Po rozmiestnení figúrok hráči vykonávajú jednotlivé ťahy, pričom prvý ťah vykoná zlatý hráč. Jeden ťah sa skladá z jedného až štyroch krokov. Pri každom kroku môže hráč posunúť svoju figúrku o jednu pozíciu doľava, doprava, vpred, vzad na neobsadené miesto hracej dosky. Výnimkou je zajac, pretože sa nesmie pohybovať dozadu. Jednotlivé kroky ťahu môžu byť rozložené na viacero figúrok.

Pri každom ťahu musí dôjsť k zmene pozície. Nie je možné napríklad vykonať krok v pred a potom krok vzad rovnakou figúrkou.

 Tlačenie/ťahanie 

Hráč musí vykonať dva ťahy na to, aby mohol premiestniť súperovu figúrku. Napríklad pes môže premiestniť súperovu mačku alebo zajaca, ale nemôže premiestniť psa, koňa, ťavu a slona. Silnejšia figúrka môže ťahať alebo tlačiť slabšiu figúrku. Pri ťahaní silnejšia figúrka prejde na prázdne políčko a na jej pôvodné miesto príde slabšia figúrka. Pri tlačení slabšia figúrka prejde na voľné políčko a na jej pôvodne miesto príde silnejšia figúrka. 
Vlastné figúrky nie je možné tlačiť alebo ťahať. Taktiež nie je možné simultánne tlačiť aj ťahať.

 Zmrazenie 

Figúrka, ktorá susedí so silnejšou súperovou figúrkou (v kardinálnom smere) je zmrazená pokiaľ nesusedí zároveň s inou vlastnou figúrkou. Slon nemôže byť zmrazený, pretože je najsilnejšou figúrkou. Aj zmrazená figúrka môže byť tlačená/ťahaná silnejšou súperovou figúrkou.

 Odstránenie figúrky 

Figúrka, ktorá vstúpi na políčko pasce je z hry odstránená v prípade že nesusedí zároveň s inou vlastnou figúrkou. Pokiaľ sa však vedľa pasce nachádza iná hráčova figúrka, pasca je pre neho bezpečná.

 Cieľ hry 

Cieľom hry je dostať jedného z vlastných zajacov na východiskový riadok súpera. Zlatý víťazí premiestnením svojho zajaca na ôsmy riadok a strieborný víťazí premiestnením svojho zajaca na prvý riadok šachovnice.

Hra väčšinou končí po tom, čo zajac dosiahne svoj cieľ. Ale hra má ďalšie dve možnosti ukončenia.
 Háč prehrá hru ak nemá k dispozícii žiadny legálny pohyb, pretože všetky jeho figúrky sú zmrazené, alebo blokované.
 Hráč vyhrá hru v prípade že vyhodí všetkých osem súperových zajacov. To platí aj v prípade, že hráč pri vyhodení posledného súperovho zajaca obetuje zároveň svojho posledného zajaca.

Pôvodne bolo v pravidlách stanovené, že v prípade vyhodenia všetkých šestnástich zajacov, končí hra remízou. Ale 1. júla 2008 Omar Syed upravil pravidlá tak, aby hra nikdy nemohla skončiť remízou.

 Odolnosť voči počítačom 
Vlastnosti hry Arimaa sú navrhnuté tak, že pre počítačové programy je veľmi ťažké poraziť dobrého hráča.

Najlepšie šachové programy používajú metódu hrubej sily brute-force. Vyskúšajú tak veľa možných pohybov. 
Hĺbka brute-force vyhľadávania v Arimeaa je však obmedzená vzhľadom na príliš veľké množstvo možností, ktoré ma hráč v každom ťahu. Počet možných ťahov v jednom ťahu je v šachu približne 35, ale v arimaa je to až 17 281. Výpočty ukazujú, že počítače, ktoré dokážu prepočítať osem nasledujúcich krokov v šachu pre oboch hráčov, dokážu v arimaa prepočítať len tri nasledujúce kroky pre oboch hráčov.

Ďalšou slabinou Arimaa programov je úvodná fáza hry. V šachu každá hra začína z rovnakej štartovacej pozície, takže je možné vopred pripraviť zoznam najlepších pohybov podľa druhu otvorenia hry. Šachové programy tak môžu vykonať v úvode hry množstvo pohybov bez premýšľania. Človek síce postupuje rovnako, ale jeho pamäť je menšia a menej spoľahlivá. Arimaa má vzhľadom na voliteľné rozloženie figúrok príliš veľa možností pri otvorení hry, čo zabraňuje programom používať vopred pripravený zoznam otvorení hry.

 Arimaa Challenge 
Každý rok sa uskutoční turnaj medzi počítačovými programami. Najlepší hráči Arimaa sa potom zúčastnia turnaja proti víťaznému programu.

Rok  Cena  Program / Vývojár  Hráč (Rank)  Výsledok  Poznámka2004  10000$  Bomb / David Fotland  Omar Syed (1)  0 – 8  Syed vykonal hendikep zajaca v poslednej hre.2005  10000$  Bomb / David Fotland  Frank Heinemann (5)  1 – 7  Bez hendikepov2006  17500$  Bomb / David Fotland  Karl Juhnke (1)Greg Magne (2)Paul Mertens (5)  0 – 30 – 31 – 2  Martens vykonal hendikep ťavy v poslednej hre a prehral. 2007  17100$  Bomb / David Fotland  Karl Juhnke (1)Omar Syed (9)Brendan M (12)N Siddiqui (23)  0 – 30 – 30 – 21 – 0  Juhnke vykonal hendikep psa, kona a ťavy. Syed vykonal hendikep mačky vo svojej poslednej hre. Siddiqui nahradil Brendana v druhej hre.2008  17000$  Bomb / David Fotland  Jean Daligault (2)Greg Magne (3)Mark Mistretta (20)Omar Syed (24)  0 – 30 – 30 – 10 – 2  Bez hendikepov. Syed nahradil Mistretta v posledných dvoch hrách. 2009  16500$  Clueless / Jeff Bacher  Jean Daligault (1)Karl Juhnke (2)Jan Macura (14)Omar Syed (18)  0 – 21 – 21 – 20 – 1  Juhnke vykonal hendikep psa vo svojej poslednej hre a prehral. Daligault vykonal hendikep koňa vo svojej poslednej hre a vyhral. Syed nahradil Daligaulta v jeho prvej hre. 2010  16250$  Marwin / Mattias Hultgren  Greg Magne (3)Louis-Daniel Scott (10)Patrick Dudek (23) 0 – 31 – 22 – 1 Scott vykonal hendikep psa vo svojej druhej hre a prehral. 2011  11000$  Marwin / Mattias Hultgren  Karl Juhnke (3)Gregory Clark (7)Toby Hudson (14) 1 – 20 – 30 – 3 Juhnke vykonal hendikep mačky vo svojej poslednej hre a prehral.2012  11150$  Briareus / Ricardo Barreira  Jean Daligault (1)"hanzack" (2)Eric Momsen (5) 0 – 30 – 33 – 0 Hanzack vykonal hendikep mačky vo svojej poslednej hre a vyhral.2013  11000$  Marwin / Mattias Hultgren  Mathew Brown (4)Greg Magne (6)Matthew Craven (31) 0 – 30 – 31 – 2 Magne vykonal hendikep mačky vo svojej poslednej hre a vyhral. Brown vykonal hendikep koňa vo svojej poslednej hre a vyhral.

 Referencie 

 Pozri aj 
 Go
 Šach

 Externé odkazy 
 Oficiálna stránka hry Arimaa 
 Stratégia Arimaa (wikibook) 
 Arimaa na boardgamegeek.com 

Kategória:Doskové hry
Kategória:Abstraktné doskové hry
Kategória:Hry s úplnou informáciou